Bakonybél

Bakonybél község Veszprém vármegyében, a Zirci járásban.

Fekvése 
Az Északi-Bakony közepén, a Bakony legmagasabb hegye, a 709 méter magas Kőris-hegy közelében, a Gerence-patak völgyében fekszik. A legközelebbi város a 16 kilométerre fekvő Zirc.

Megközelítése 
Bakonybél csak közúton közelíthető meg, a Zirc és Pápa térségét összekapcsoló 8301-es úton, amely végighúzódik a község központján.

Története 
Első írásos említése 1083-ból való (Beli). A település története mindvégig összefonódott a bencés monostoréval, melyet I. István alapított. Az Árpád-korban jelentős szellemi központ volt. 1023–1030 között itt remetéskedett Szent Gellért, előtte pedig Szent Günter. A falutól nem messze egy kápolna is emléket állít nekik. A török időkben teljesen elpusztult, és a pannonhalmi apátság birtokába került. A török kiűzése után a pannonhalmi apátság próbálta újratelepíteni a települést: a 18. század elején szlovákok, majd a század végén németek költöztek a faluba. 1815–1859 között híres üveghuta működött a településhez tartozó Somhegypusztán.
2018. január és október 20-a között elkészült a Szent Mauríciusz Monostor felújítása.

Közélete

Polgármesterei 
 1990–1994: Baky György (SZDSZ)
 1994–1998: Kuti Ferenc (független)
 1998–2002: Kuti Ferenc (független)
 2002–2006: Baky György (független)
 2006–2010: Baky György (SZDSZ)
 2010–2014: Baky György Sándor (független)
 2014-2019: Márkus Zoltán (független)
 2019-től: Márkus Zoltán (független)

Népessége 
A település népességének változása:

	 
A 2011-es népszámlálás idején a lakosok 88,3%-a magyarnak, 1,3%-a németnek, 0,1%-a cigánynak, 0,1%-a szlováknak mondta magát (15% nem nyilatkozott). A vallási megoszlás a következő volt: római katolikus 75,1%, református 1,9%, evangélikus 0,6%, görögkatolikus 0,2%, felekezeten kívüli 2,7% (17,9% nem nyilatkozott).

Képek

Nevezetességei

Turisztikai látványosságai 
 Római katolikus templom (Szent Móric és társai vértanúk)
 Szent Mauríciusz Monostor: barokk stílusú, 18. század
 Szentkút-kápolna
 Pannon Csillagda
 Szabadtéri Néprajzi Múzeum, tájház
 Kirándulóhelyek: Kőris-hegy, Odvaskői barlang, Kerteskő-szurdok
 Hubertlaki-tó, a bakonyi „Gyilkos-tó” Hubertlak az Esterházy család vadászkastélya volt, de leégett.
 Bakonybéli Erdészet hubertlaki turistaháza
 Hamuházi-rét, ahol az Esterházy grófok emeletes vadászkastélya, a Hubertlak állt. Helyén ma vadászház, illetve egy nemrégiben felújított kulcsosház áll.

Nevezetes emberek 
 Guzmics Izidor (1786–1839) bencés szerzetes, közíró, teológus, az MTA tagja, Kazinczy Ferenc egyik leghívebb barátja 1832 és 1839 között bakonybéli apát
 Utolsó éveiben itt működött és itt halt meg Kovács Márk János (1782–1854) bencés szerzetes, tanár, hitszónok, költő.
 Cseh Tamás zeneszerző, előadóművész – 2009. április 18-án díszpolgárrá választották. A faluban, ami indiántáboruk kiindulópontja is egyben, saját birtokkal is rendelkezett. Élete utolsó két esztendejében állandó lakos.
 Zoltvány Irén Lajos irodalomtörténész, pedagógus, a pannonhalmi főiskola igazgatója; 1921–1938 között Bakonybél apátja

Jegyzetek

További információk 
 Bakonybél az Irány Magyarország! honlapján
 Zirci kistérségi portál
 Szerelmes földrajz (videó) Cseh Tamás mesél bakonybéli kötődéséről a Duna Televízió műsorán 2008. július 12.
 Bakonybél műemlékei
 Ismeretek, információk Bakonybélről
 Szent Mauríciusz Monostor (Bakonybél)
Tölgyesi József: Bakonybél és környéke; Panoráma, Bp., 1988 
Veress D. Csaba: Bakonybél története; Viza, Veszprém, 2000 
A béli Szent Mauríciusz Monostor története, 1018–1998; Szt. Mauríciusz Monostor, Bakonybél, 2002
Isten házában, közösségben. Bencés monostor ezer éve Bakonybélben; szerk. Vásárhelyi Anzelm; Szent Mauríciusz Monostor, Bakonybél, 2013
Szökrényes Anita: Bakonybél a Bakony szívében; Szülőföld,Gencsapáti, 2016
Vallis sanctorum. Fejezetek a bakonybéli monostor ezeréves történetéből; szerk. Dénesi Tamás; Szt. Mauríciusz Monostor–Pannonhalmi Főapátsági Levéltár, Bakonybél–Pannonhalma, 2020 (Studia ex Archivo Sancti Martini edita)
Kirándulás a Bakony közepén, a szerzetesek és betyárok földjén- BAKONYBÉL  Átutazó film a településről

Veszprém megye települései
Veszprém vármegye települései